Diari Oficial de la Generalitat Valenciana


Sumari del DOGV 8176, del 23-11-2017 (2017/9589)

RESOLUCIÓ de 23 d'octubre de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es declara la caducitat i arxivament de les actuacions de l'expedient de delimitació parcial de la forest número 93 del Catàleg de Forests de Domini Públic i Utilitat Pública, denominat Penyes del Migdia, Cantalar, Plantadets i Alt del Quarter, siti al terme municipal de Xixona i pertanyent al seu ajuntament, en el tram que confronta amb la parcel·la cadastral 22 del polígon 22.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9589


Data del document
:   23-10-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 23 d'octubre de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es declara la caducitat i arxivament de les actuacions de l'expedient de delimitació parcial de la forest número 93 del Catàleg de Forests de Domini Públic i Utilitat Pública, denominat Penyes del Migdia, Cantalar, Plantadets i Alt del Quarter, siti al terme municipal de Xixona i pertanyent al seu ajuntament, en el tram que confronta amb la parcel·la cadastral 22 del polígon 22. [2017/9589]  
Vista la proposta de la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, de caducitat i arxiu de la delimitació parcial de la forest número 93 del Catàleg de Forests de Domini Públic i Utilitat Pública de la província d'Alacant, denominat, Penyes del Migdia, Cantalar, Plantadets i Alt del Quarter, siti al terme municipal de Xixona i propietat del seu ajuntament, amb els següents  
  
Antecedents de fet  
  
Primer. En data 27 de gener de 2015, l'enginyer instructor de l'expedient, de la Secció Forestal de la Direcció Territorial d'Alacant, va realitzar una memòria justificativa de la delimitació parcial de la forest número 93 del Catàleg de Forests de Domini Públic i Utilitat Pública de la província d'Alacant, denominat, Penyes del Migdia, Cantalar, Plantadets i Alt del Quarter, siti al terme municipal de Xixona i propietat del seu ajuntament, en el tram que confronta amb la parcel·la cadastral 22 del polígon 22.  
Segon. En data 21 de setembre de 2015, la consellera d'Agricultura, Medi Ambient, Canvi Climàtic i Desenvolupament Rural, acorda l'inici de l'expedient, el qual es publica en el Diari Oficial de la Generalitat Valenciana número 7668, de 30 de novembre de 2015.  
Tercer. El 30 de novembre de 2015, es publica una correcció d'errades de l'acord d'inici de l'expedient en el Diari Oficial de la Generalitat Valenciana número 7705, de 26 de gener de 2016.  
Quart. En data 12 de febrer de 2016, la Direcció Territorial d'Alacant notifica l'acord d'iniciació de l'expedient de delimitació parcial al Registre de la Propietat de Xixona, a l'Ajuntament de Xixona i a la titular de la parcel·la afectada respectivament.  
Cinquè. A l'abril de 2016, a petició de la Direcció Territorial d'Alacant, se sol·licita informe l'Advocacia de la Generalitat de conformitat amb el que estableix l'article 100 del Reglament de forests, aprovat per Decret 485/1962, de 22 de febrer.  
Sisé. En data 2 d'agost 2016, l'Advocacia de la Generalitat emet un informe jurídic sobre la qualificació de títols presentats, als efectes d'acreditar el domini o possessió de les finques a què es refereixen.  
  
Seté. En data 5 de juliol de 2017, s'emet un informe per l'instructor en què fa constar que transcorregut el termini de 18 mesos determinat per a resoldre la delimitació, regulat en l'article 52.e de la Llei 33/2003, de 3 de novembre de patrimoni de les administracions públiques, sense que s'hagen pogut realitzar les actuacions per a resoldre l'expedient, sol·licita que es resolga per caducitat del procediment i que s'hi acorde l'arxivament de les actuacions.  
Així mateix, proposa que una vegada declarada la caducitat de la delimitació, la consellera d'Agricultura, Medi Ambient, Canvi Climàtic i Desenvolupament Rural, acorde l'inici d'un nou expedient, justificat per la preferència que cal atorgar a aquesta delimitació en compliment de l'article 81.3 del Reglament de forests de 1962, en figurar les llindes de la forest en el Catàleg de forma molt general i per consegüent confusa.  
Huité. En data 5 de juliol de 2017, la directora territorial d'Alacant, vist l'informe de l'instructor, emet informe proposta, en el qual proposa la caducitat i arxivament de l'expedient de delimitació parcial.  
Nové. Vists els informes que hi ha en l'expedient de referència, tant el Servei d'Ordenació i Gestió Forestal, com la Direcció General de Medi Natural i Avaluació Ambiental, informen i proposen respectivament la caducitat i l'arxivament de l'expedient.  
  
Fonaments de dret  
  
Primer. L'article 21.3 de la Llei 43/2003, de 21 de novembre, de forests, estableix: «...La delimitació de les forests catalogades s'ajustarà al procediment que determinen les comunitats autònomes i, quan afecte forests de titularitat estatal, serà preceptiu l'informe de l'Advocacia de l'Estat». El procediment esmentat, en el cas de la Comunitat Valenciana, és l'establit en els articles 79 i següents del Decret 485/1962, de 22 de febrer, del Reglament de forests, com a conseqüència del que disposa l'article 112 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, la disposició final primera de la pròpia Llei 3/1993, constant en l'expedient el seu compliment.  
  
Segon. En relació amb el termini per a resoldre la delimitació, l'article 52 de la Llei 33/2003, de 3 de novembre, del patrimoni de les administracions públiques, en el seu apartat e estableix que el termini màxim per a resoldre el procediment de delimitació serà de 18 mesos, comptats des de la data de l'acord d'iniciació, en aquest cas el 21 de setembre de 2015. Per tant, vist que ha transcorregut el termini previst sense haver-se dictat i notificat la corresponent resolució, escau resoldre l'expedient per caducitat del procediment i acordar-se l'arxivament de les actuacions.  
Tercer. Quant a la competència per a resoldre el present expedient, correspon a la consellera d'Agricultura, Medi Ambient, Canvi Climàtic i Desenvolupament Rural, en virtut del que disposa l'article 113 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, que estableix: «L'aprovació dels expedients de delimitacions i amollonaments de les forests gestionades per l'Administració forestal correspon a la Conselleria de Medi Ambient».  
Per tant, de conformitat amb el que estableix el Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, i el que disposa el Decret 73/2017, de 2 de juny, del Consell, de modificació del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, li correspon a la consellera resoldre el present expedient.  
Vist tot això, actuacions que es troben en l'expedient de referència i la normativa d'obligada i pertinent aplicació, en virtut de les facultats que m'han sigut conferides, resolc:  
  
Primer  
Declarar la caducitat i arxivar les actuacions de l'expedient de delimitació parcial de la forest número 93 del Catàleg de Forests de Domini Públic i Utilitat Pública, denominat Penyes del Migdia, Cantalar, Plantadets i Alt del Quarter, siti al terme municipal de Xixona i pertanyent al seu Ajuntament, en el tram que confronta amb la parcel·la cadastral 22 del polígon 22.  
  
Contra la present resolució que posa fi a la via administrativa, es podrà interposar davant la consellera d'Agricultura, Medi Ambient, Canvi Climàtic i Desenvolupament Rural, recurs potestatiu de reposició en el termini d'un mes, segons el que preveu els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos a comptar des de l'endemà de la notificació de la present resolució, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableix la Llei 29/19621, de 13 de juliol, de la jurisdicció contenciosa administrativa.  
  
València, 23 d'octubre de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.